Ved 23.30 tiden onsdag aften kommer en ung mand på cirka 20 år ind på Shell-tanken i Hobro. Her truer han ekspedienten med en hammer til at udlevere kassebeholdningen på 600-700 kroner, nogle skrabelodder og et par kartoner cigaretter. Herefter flygtede gerningsmanden til fods. Politiet fandt efterfølgende hammeren smidt lidt udenfor Shell-tanken. Gerningsmanden, der ikke var maskeret, blev fanget på tankens overvågningskamera, og vagtchefen ved Nordjyllands Politi mener derfor, at man har gode chancer for at finde frem til gerningsmanden.
Onsdag aften gik det ud over Shell-tanken på Aalborgvej i Hobro. En ung mand slap afsted med 600-700 kroner, nogle skrabelodder og et par kartoner cigaretter.